Den Vest-Sjællandske Avis, 1819-12-23
Oversigt over Dagens udenlandske Nyeheder. Det er vel temmeligt sikkert, at Kongen af Englands Død er nær forestaaende, uagtet den sidste Maanedsbulletin af 4de December melder, at Kongens Sindsvaghed er uforandret, og at Hs. Majestæt har for 14 Dage siden været nogle Dage upasselig, men at han nu igien har sin sædvanlige legemlige Sundhed, som er god med Hensyn til hans høie Alder: Men private Skrivelser forsikkre, at han nyelig har havt gientagne Sygdoms Anfald, og at der er kun liden Forhaabning til, at han vil kunne modstaae dem, naar de komme engang tilbage. Hertugen af York har ogsaa i denne Anledning holdet et Conseil i Windsor. Ministerne maae nu under disse Udsigter saameget mere skynde sig med at sætte deres Lovforslag igiennem i Parlamentet; thi dersom Kongen døer førend dette skeer, saa skal et nyt Parlament sammenkaldes (saaledes er det nogles Mening; derimod strider ellers den Grundsætning i den Engelske Constitution: at Kongen af England aldrig døer, og at al hans Magt gaaer ved hans Død over til hans nærmeste Thronarving.) – Forhandlingerne om disse vigtige Bills, hvorved man haaber at dæmpe de farlige og udbredte indvortes Uroeligheder ere ligesaa interressante som vidtløftige, og fortsættes med den største Virksomhed; i en heel Uge have Underhusets Møder varet daglig over 12 Timer; den største Deel af Ministrenes Forslag er ogsaa antaget i Husene, og man venter, at de alle ville om føie Tid have passeret det sidste Trin for at erholde Lovskraft. – Billen imod de Militaire Øvelser og om at lade al Vaaben borttage, er især bleven paadrevet med Kraft, som den der vel for Øieblikket er den vigtigste; Lord Sidmouth sagde ved Forhandlingen derom i Overhuset, at alle nye Efterretninger fra Manchester melde, at Folkebevæbningerne blive drevne meget vidt, og at man har vidst at forskaffe sig en betydelig Mængde Vaaben; og Grev Harrington, Lord Lieutenant i Grevskabet Durham, meddeelte den frapperende Forsikring, at 1415000 bevæbnede Mennesker havde viist sig ved Tynefloden og at flere rige Jndvaanere vare flygtede fra Neucastle, en ligesaadan Opstand blev forberedet ved Durham og Glasgov. Hr. Stuari Wortley, anmeldte d. 9de i Underhuset, at de militairiske Øvelser blive nu drevne saavel aabenbart som hemmeligen i Grevskabet York, og det i en saadan Grad, at han maatte paadrive: at billen maatte passere saa hurtigt som mueligt; selv Hr. Tierney understøttede dette forslag. Engelske Blade forsikkre, at disse Angivelser ere ikke overdrevne; thi der passerer ingen Nat, uden at de Radicale forsamle sig omkring Leeds og Carlille for at holde Vaabenøvelser, og deres Anførere have erklæret, at der maa foretages et afgiørende Slag, og at man veed, at et Udkast til en almindelig og samtidig Opstand er udbredet over det hele Rige, ogsaa bemærkes, at Lord Lascelles, som er bleven udvalgt til Lordlieutenant i Yorkschire i Greven af Fitzvilliams Sted, har aflagt sin Eed i Prindsregentens Hænder og ilet til sit Grevskab formedelst de Uroeligheder, som man der befrygter. Man bør imidlertid bemærke, at det er mueligt at det ministerielle Partie overdriver disse foruroligende Efterretninger noget for at skaffe de foreslagne Bills saameget lettere Indgang i Parlamentet, Jmidlertid da denne Sag blev den 3die December forhandlet i Overhuset, opfordrede Greven af Strathmore Hertugen af Northumberland til at afgivsin Erklæring om, hvad han vidste om Uroelighederne i det nordlige England; hvorpaa han svarede, at der var anmeldt for ham, at 16600 Kularbeidere. og andre Personer vare forenede, og at 100000 bevæbnede Mænd staae imellem Tynefloden og Vens, som ere fuldkomment eqviperede og færdige til at slaaes; Lord Redesdale bekræftede det, og Greven af Strathmore erklærede, at to Fredsdommere, havde seet sig nødsagede til at forlade Landet og flygte til Neucastle. Men naar det saaledes forholder sig, saa kan det selv blive vanskeligt at bringe billen i Execution, som gaaer ud paa, at derskal skee natlige Undersøgelser for at borttage Vaaben; Grev Darnley, Hertugen af Suffer, og Lord Erskine modsatte sig ogsaa den Bestemmelse, at Undersøgelserne skulle foretages om Natten: Ministeren Lord Sidmouth erklærede, at denne Foranstaltning skal for det første blot sættes i Kraft i de nordlige Grevskaber, hvor Uroelighederne ere meest betydelige. – Den 2den December blev der debatteret i Underhuset og Billen mod de offentlige Forsamlinger. Lord Castlereagh meddeelte mange Forklaringer og Restrictioner ved denne Bill forat indskrænke Folkets Frieheder saa lidt som mueligt, ogsaa foreslog han, at den skulde blot gielde i fem Aar. Hans Forslag bleve antagne efter en heftig Opposition især af Hr. Curven og General Wilson; man bemærkede forresten ved denne som ved de øvrige Forhandlinger megen Eftergivenhed hos Ministerne, de føiede sig efter mange enkelte bemærkninger af Oppositionen, som ogsaa i det hele er enig med dem i, at der maae giøres noget alvorligt ved de herskende Uroeligheder blandt Almuen og blot differerer fra dem i Henseende til Maaden at udføre dem paa. - Billen og Jndskrænkningerne i Trykkefriheden, som er det ømmeste Punkt, hvorved man kan røre det Engelske Folk har fundet den meste Modstand og er ogsaa mindst kommen til Modenhed; 16 Pairs i Overhuset have nedlagt en Protest imod den, og Coureren fortæller, at en Deputation fra de anseeligste Boghandlere i London skal have erklæret Lord Liverpool, at dersom den gaaer igiennem uden væsentlige Forandringer, saa maae de opgive deres Boghandling.